Terrorangrepene i Bagdad 1. februar 2008

Terrorangrepene i Bagdad 1. februar 2008  var en aksjon der to selvmordsbombere ble sprengt i Bagdad, hovedstaden i Irak. 99 mennesker omkom i eksplosjonene.

Angrepet
En kvinnelig selvmordsbomber eksploderte omtrent klokken 10.20 (lokal tid, 0720GMT) ved al-Ghazl kjæledyrsmarkedet i sentrum av den irakiske hovedstaden. En annen bombe eksploderte så 20 minutter senere ved et fuglemarkef i al-Jadida-distriktet i det sørøstlige Bagdad.

Skader
99 mennesker ble drept og omtrent 208 såret av de to eksplosjonenen. Mange unge tenåringsgutter var blant de drepte.

Gjerningsmennene
En militær irakisk talsmann uttalte etter hendelsen at ekplosjonene ble utført av to kvinner med Downs syndrom, som hadde blitt utstyrt med selvmordsbelter med 15 kg eksplosiver, og at de sannsynligvis ikke visste hva de ble bedt om å gjøre. I henhold til talsmannen ble begge bombene fjernutløst.
Den ene av kvinnene som skal ha blitt utnyttet til å sprenge seg selv i luften, var kjent for mange i området der bomben gikk av, og ble bare under navnet «den gale kvinnen». Ifølge et øyevitne som uttalte seg etter hendelsen, var kvinnen som ble brukt en tigger, og ble ikke sjekket, fordi hun var kvinne og fordi det var vanlig at tiggere bevegde seg på markedene.

Ansvar
Irakiske myndigheter hevdet at Al-Qaida stod bak terroraksjonen.

Reaksjoner
Iraks statsminister Nouri Maliki sa at bruken av tilbakestående understreker «terroristenes moralske degenerasjon og deres hat overfor menneskeheten». Han fortsatte med å si: «Jeg sverger på blodet til ofrene at vi skal nå alle våre mål om å sikre og stabilisere Irak».

Lederen av de amerikanske styrkene i Bagdad, Jeffery Hammond, sa at bruken av mentalt tilbakestående viste at militante grupper kunne være i ferd med å endre taktikk for å unngå sikkerhetsinnretninger i Irak, han sa også at: «Det later til at selvmordsbomberne ikke var frivillige martyrer. Disse kvinnene ble sannsynligvis brukt fordi de ikke forsto hva som foregikk og fordi det var mindre sjanse for at de ville bli undersøkt av soldater og politi».

USAs utenriksminister Condoleezza Rice kommenterte terroraksjonen med å si:«Al-Qaida er den mest brutale og korrupte bevegelsen i verden»

Den amerikanske ambassadøren i Irak, Ryan Crocker, mente at Al-Qaida hadde funnet et «ny og dødelig teknikk» og sa videre: «Det er ingenting de ikke vil gjøre, hvis de tror at det vil skape kaos og den politiske virkningen som kommer fra det».

Etterforskning
11. februar ble den fungerende sykehusdirektøren ved Bagdads mentalsykehus al-Rashad arrestert av amerikanske og irakiske militærstyrker. Han er under mistanke for å ha rekruttert de to kvinnene til å utføre selvmordsangrepene. En kilde uttalte: «De arresterte den fungerende direktøren og anklaget ham for å samarbeide med al-Qaida ved å rekruttere mentalt syke kvinner til å utføre selvmordsangrep».

Referanser

Eksterne lenker
 BBC News: In pictures: Baghdad market blasts
 BBC News: Eyewitness: Iraqi markets blown to bits

Selvmordsbombing
Bagdad-2008-02-01
Bagdad-2008-02-01
Bagdad